**A büntetés-végrehajtás országos parancsnokának
32/2017. (II. 28.) OP**

***s z a k u t a s í t á s a***

***a rendkívüli események felszámolási terveinek elkészítéséről***

A büntetés-végrehajtási szervezet (a továbbiakban: bv. szervezet) belső szabályozási tevékenységéről szóló 2/2013. (IX. 13.) BvOP utasítás 7. pontja alapján a rendkívüli események felszámolási terveinek elkészítéséről az alábbi szakutasítást adom ki.

1. E szakutasítás értelmében bv. szerveknek minősülnek a büntetés-végrehajtási intézetek (a továbbiakban: bv intézetek) és a büntetés-végrehajtási intézmények. A bv. intézetek a mellettük működő gazdasági társaságokkal közösen, a gazdasági társaságokra kiterjedően készítsék el a felszámolási terveket.
2. A Szakutasítás a bv. szervek rendjét, biztonságát veszélyeztető - a különleges jogrendet el nem érő - eseménytípusokra vonatkozik.
3. A rendkívüli események megelőzésének, továbbá a bekövetkezett események gyors, hatékony és eredményes megszakításának, felszámolásának elengedhetetlen feltétele, hogy a büntetés-végrehajtási szervek (a továbbiakban: bv. szervek) rendelkezzenek a feladatokat konkrétan tartalmazó, kellően részletes felszámolási tervekkel, értesítési tervvel.
4. Az egységes végrehajtás érdekében a szakutasítás mellékletében kerül meghatározásra a bv. szervekben elkészítendő tervek köre. Az ott felsoroltakon túl a bv. szerv vezetője további esemény-fajtákra is elrendelheti felszámolási terv készítését. A Bv. Központi Kórház és a Fiatalkorúak Bv. Intézete a Tököli Országos Bv. Intézet parancsnokának,az I[**gazságügyi Megfigyelő és Elmegyógyító Intézet**](http://bv.gov.hu/imei), a Központi Anyag Raktár és a[**Büntetés-végrehajtási Szervezet Oktatási, Továbbképzési és Rehabilitációs Központja**](http://bv.gov.hu/bvotrk) pedig a Budapesti Fegyház és Börtön parancsnokának egyetértésével adja ki a felszámolási terveket.
5. A felszámolási terveknek tartalmaznia kell:
	1. az elsődleges intézkedéseket;
	2. a felszámolás érdekében teendő intézkedéseket;
	3. a felszámoláshoz szükséges létszámokat, csoportokat, eszközöket, felszereléseket, vázlat-, ill. alaprajzokat;
	4. a felszámolás irányításának rendőrség részére történő átadásakor jelentkező feladatokat;
	5. a felszámolás után teendő intézkedéseket.
6. A bv. szerv vezetője - a BvOP és az ORFK, ill. szerveik együttműködéséről szóló 6/2001. (lK 12.) IM-BM együttes utasítás végrehajtására kiadott 2/2002. (VIII.23.) BvOP-ORFK, majd az azokat módosító 1/2005. (V.17) BvOP-ORFK együttes intézkedés (továbbiakban: együttes intézkedés) 8. és 9. pontjai alapján - az együttműködési megállapodások, valamit az együttműködési terveik tartalmának aktualizálására vonatkozóan köteles felülvizsgálni a rendelkezésre álló terveiket, azokban elvégeztetni a szükséges módosításokat, kiegészítéseket vagy a teljes átdolgozásukat.
7. A felszámolási tervek szükséges aktualizálása, módosítása, kiegészítése során a bv. szervezet Csapatszolgálati Szabályzatában felsorolt biztonsági szempontú eseményekkel kapcsolatos eljárásrendek megfelelő pontjait kell figyelembe venni.

1. A Szakutasítás 2017. március 1-én lép hatályba.
2. Hatályát veszti a rendkívüli események felszámolási terveinek elkészítéséről szóló 1-1/68/2002. (IK Bv. Mell. 10.) OP intézkedés.

**Dr. Tóth Tamás bv. vezérőrnagy**

 **országos parancsnok**